Doložka finančných, ekonomických, environmentálnych vplyvov,
 vplyvov na zamestnanosť a podnikateľské prostredie

1.	Odhad dopadov na verejné financie
Pri prepočte dopadu na verejné financie sa vychádzalo:
-	zo 4 % zvýšenia stupnice platových taríf príslušníkov Hasičského a záchranného zboru a príslušníkov Horskej záchrannej služby upraveného v  § 5 ods. 2 zákona č. .../2007 
Z. z. o štátnom rozpočte na rok 2008 s účinnosťou od 1. januára 2008,
-	z plánovaného počtu 4 102 príslušníkov Hasičského a záchranného zboru v roku 2008 až 2010,
-	z plánovaného počtu 118 príslušníkov Horskej záchrannej služby v roku 2008 až 2010. 

Navrhovaná úprava platových taríf príslušníkov Hasičského a záchranného zboru a príslušníkov Horskej záchrannej služby bude mať takýto dopad na:   

a)	štátny rozpočet:

za príslušníkov Hasičského a záchranného zboru 
-  v roku 2008  
  zvýšenie výdavkov celkom o 					49 487 tis. Sk 
  z toho
- mzdy, platy, služobné príjmy a ostatné 
  osobné vyrovnania 						36 657 tis. Sk
 	- poistné a príspevok do poisťovní				12 830 tis. Sk
  
- v roku 2009 a 2010  
   zvýšenie výdavkov v každom roku celkom o			98 974 tis. Sk
   z toho
   	- mzdy, platy, služobné príjmy a ostatné 
   	   osobné vyrovnania 						73 314 tis. Sk
         	- poistné a príspevok do poisťovní				25 660 tis. Sk

za príslušníkov Horskej záchrannej služby
-  v roku 2008  
  zvýšenie výdavkov celkom o 					  1 258 tis. Sk 
  z toho
- mzdy, platy, služobné príjmy a ostatné 
  osobné vyrovnania 						    962 tis. Sk
 	- poistné a príspevok do poisťovní				    296 tis. Sk
  
- v roku 2009 a 2010  
   zvýšenie výdavkov v každom roku celkom o			   2 516tis. Sk
   z toho
   	- mzdy, platy, služobné príjmy a ostatné 
   	   osobné vyrovnania 						  1 924 tis. Sk
         	- poistné a príspevok do poisťovní				     592 tis. Sk

     	b)  rozpočet štátnych fondov: 
           nemá žiadny dopad

c)  rozpočty obcí a VÚC:
         	nemá žiadny dopad

d)	rozpočty Sociálnej poisťovne a zdravotných poisťovní z odvodov poistného za zamestnanca a zamestnávateľa:

za Hasičský a záchranný zbor 
zvýšenie príjmov poisťovní v roku 2008  o 			  4 949 tis. Sk
z toho 
 -Sociálna poisťovňa o 					          0
- zdravotné poisťovne o					  4 949 tis. Sk

zvýšenie príjmov poisťovní v roku 2009 a 2010 v každom
roku o						 		 9 895 tis. Sk
z toho
 - Sociálna poisťovňa o 					          0
 - zdravotné poisťovne o 					  9 895 tis. Sk

za Horskú záchrannú službu
zvýšenie príjmov poisťovní v roku 2008  o 			    114 tis. Sk
z toho 
 -Sociálna poisťovňa o 					         0
- zdravotné poisťovne o					     114 tis. Sk

zvýšenie príjmov poisťovní v roku 2009 a 2010 v každom
roku o						 		     228 tis. Sk
z toho
 - Sociálna poisťovňa o 					        0
 - zdravotné poisťovne o 					     228 tis. Sk

Zvýšením stupnice platových taríf sa zvýšia príjmy osobitného účtu vedeného Ministerstvom vnútra Slovenskej republiky podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov  za Hasičský a záchranný zbor v roku 2008  o 7 881 tis. Sk a v rokoch 2009 a 2010                 o 15 765 tis. Sk a za Horskú záchrannú službu v roku 2008 o 182 tis. Sk a v rokoch 2009 a 2010 o 364 tis. Sk.

2. Odhad dopadov na obyvateľov, hospodárenie podnikateľskej sféry a iných právnických osôb

Navrhované nariadenie vlády Slovenskej republiky nepredpokladá dopad na obyvateľov, hospodárenie podnikateľskej sféry a iných právnických osôb.

3.   Odhad dopadov na životné prostredie

Návrh nariadenia vlády Slovenskej republiky predmetom svojej úpravy nezasahuje do tejto oblasti.

4.   Odhad dopadov na zamestnanosť

Pri zvýšení tarifného platu príslušníka Hasičského a záchranného zboru a príslušníka Horskej záchrannej služby, a teda v konečnom dôsledku aj ich služobného príjmu podľa 
§ 103 ods. 1 zákona  č. 315/2001  Z. z. v znení neskorších predpisov, možno predpokladať zvýšenie záujmu občanov o vykonávanie štátnej služby v Hasičskom a záchrannom zbore a v Horskej záchrannej službe na celom území Slovenskej republiky. Možno teda predpokladať pozitívny vplyv na zamestnanosť.

5.  Analýza vplyvov na podnikateľské prostredie

Návrh nariadenia vlády Slovenskej republiky predmetom svojej úpravy nezasahuje do tejto oblasti.